След битката при Термопилите персийската армия водена от Ксеркс I навлиза във вътрешността на Гърция. Тези области, които оказват дори и малка съпротива срещу персите, са разорени. Фокида е изпепелена заради участието на нейни войски при Термопилите; по същата причина е смазана и Теспия, а Платея е наказана заради факта, че се е била срещу персите в битката при Маратон в предишната гръко-персийска война, както и за участието на нейни кораби в сблъсъка при Артемизия, който е едновременен с битката при Термопилите. Наказателните акции на Ксеркс постигат донякъде целта си – градовете на Беотия му се подчиняват и, в духа на времето, са принудени да му дадат войски. Скоро след това персите навлизат в Атика.